en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de sv gu gu en gu en gu gu en gu en gu en gu en gu gu en gu en gu en gu gu en gu en gu en gu en gu en gu en gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
girl who survived after major accident
લોહીમાં લથબથ યુવતીને, લોકોએ પુછ્યું 'ડ્રાઇવરને રૅપ કિયા હૈ?'
Divyabhaskar.com | Jun 07, 2017, 17:04 PM IST
અમુક લોકોએ મારી પાસે આવીને પુછ્યું કે, 'ક્યા મેડમ, ડ્રાઇવરને રૅપ કીયા હૈ ક્યા આપકા?'
લાઇફસ્ટાઇલ ડેસ્કઃ '23 સપ્ટેમ્બર 2015, અંદાજિત રાત્રે 12.30 વાગ્યા બાદ હું મારાં ઘરે પરત ફરી રહી હતી. હું ટેક્સીમાં બેઠી હતી અને આરામથી મ્યુઝિક સાંભળતા-સાંભળતા ઇમેલ ચેક કરી રહી હતી. મને એ વાતનો કોઇ અંદાજ નહતો કે મારો કેબ ડ્રાઇવર ઝોકાં ખાઇ રહ્યો છે. અમે નવઘર એરિયા સુધી પહોંચ્યા, ત્યાં તેણે એક ડમ્પરને ટક્કર મારી દીધી. હું કંઇ સમજુ કે શું થઇ રહ્યું છે એ પહેલાં હું પાછળની સીટ પરથી ઉછળીને વિન્ડ શિલ્ડ ગ્લાસને તોડીને કારના આગળના એરિયા પર પડી.'
આ ઘટના બાદ જે પણ થયું તે દુઃસ્વપ્ન સમાન હતું.
મને હજુ પણ યાદ છે... લોકો અકસ્માત બાદ ભેગા થઇ રહ્યા હતા. પણ કોઇ આગળ આવીને મારી મદદ કરવા માટે તૈયાર થતા નહતા. કેટલાંક લોકો તેમના ફોનમાં મારાં ફોટોગ્રાફ્સ અને વીડિયો લઇ રહ્યા હતા. હદ તો ત્યારે થઇ જ્યારે અમુક લોકોએ મારી પાસે આવીને પુછ્યું કે, 'ક્યા મેડમ, ડ્રાઇવરને રૅપ કીયા હૈ ક્યા આપકા?' લોહીથી લથબથ હાલતમાં પણ આવા વાક્યો સાંભળીને સૂગ ચઢતી હતી. અંતે એક યુવકે આગળ આવીને કહ્યું, 'ચિંતા ના કરો, હું તમને મદદ કરીશ.'
એટલા સમયમાં જ અકસ્માત સ્થળેથી એક પોલીસ વાન પસાર થઇ અને તેઓએ મને વાનમાં બેસાડી. મને લાગતું હતું જાણે મારો ડાબો પગ કપાઇ ગયો છે. જેવી હું વાનમાં બેઠી તે એક તરફ સાવ ઢળી ગયો, મને સખત દુઃખાવો થઇ રહ્યો હતો. મેં રીતસર ચીસ પાડીને કહ્યું કે, 'મારાં ડાબા પગને પકડી રાખો નહીં તો તે તૂટી જશે.' વાનમાંથી જ કોઇએ મારાં મોબાઇલમાંથી મારી મમ્મીને અકસ્માત વિશે માહિતી આપી.
આટલું જાણે ઓછું હોય તેમ હોસ્પિટલ સ્ટાફનું વર્તન આ અકસ્માત કરતાં પણ વધારે ભયાનક હતું.
શું થયું જ્યારે યુવતીને હોસ્પિટલમાં દાખલ કરવામાં આવી? જાણવા માટે આગળની સ્લાઇડ્સ પર ક્લિક કરો...
પોલીસ વાન જે હોસ્પિટલમાં લઇ ગઇ, ત્યાંનો સ્ટાફ મને મદદ કરવા માટે તૈયાર નહતો. મારી જમણી આંખમાંથી પણ લોહી નિકળી રહ્યું હતું અને હું તે આંખથી જોઇ શકતી નહતી. પણ હું તેઓને મારાં ઉપર હસતા અને જોક બનાવતા સાંભળી શકતી હતી. આ દરમિયાન જ મારાં પિતા અને તેઓના મિત્રો હોસ્પિટલ પહોંચી ગયા અને તેઓએ મને તાત્કાલિક અન્ય હોસ્પિટલમાં સારવાર માટે ખસેડી. આ તમામ ઘટનાઓ દરમિયાન મારાં દિમાગમાં માત્ર એક જ વાત ચાલતી હતી. હવે શું? મારી જોબમાં ટ્રાવેલ ફરજિયાત છે. મને ફોટોગ્રાફી કરવી પસંદ છે, શું હું ફરીથી જોઇ શકીશ? મારું વિઝન પાછું મળશે, હું ચાલી શકીશ? તે સમયે મને માત્ર એક જ વાત સૂઝતી હતી, કે આ અકસ્માત બાદ મારો દેખાવ ભલે ખરાબ થઇ જાય, મારે માત્ર મારું જીવન પાછું જોઇએ છે, મારે જીવતા રહેવું છે બસ!
મારાં પગમાં સખત દુઃખાવો થતો હતો, પરંતુ ડોક્ટર્સે મને કહ્યું કે, મને ફ્રેક્ચર નહતું. થોડાં દિવસ બાદ અમારાં આશ્ચર્યની વચ્ચે, આંખની સર્જરી બાદ તેઓએ કહ્યું કે, મારાં પગમાં ફ્રેક્ચર છે. મારાં પેરેન્ટ્સને લાગ્યું કે, અહીંના ડોક્ટર્સ માત્ર અમારી પાસેથી પૈસા પડાવવા ઇચ્છે છે. મને ત્રીજી હોસ્પિટલમાં શિફ્ટ કરવામાં આવી. અહીંના ડોક્ટર્સ મારાં પિતાના ઓળખીતા હતા. તેઓએ મારાં પગમાં ઓપરેશન કર્યુ અને તેમાં રૉડ બેસાડી. ત્યારબાદ મને ચોથી હોસ્પિટલમાં શિફ્ટ કરવામાં આવી, જ્યાં શહેરના બેસ્ટ આઇ સ્પેશિયાલિસ્ટ ડોક્ટર્સ હતા. આ તમામ ઘટમાળ વચ્ચે હું પુષ્કળ દર્દમાં હતી, મને મારા ભવિષ્ય વિશે પણ વિચિત્ર ખ્યાલો આવી રહ્યા હતા. અહીંની હોસ્પિટલમાં હું લેડી ડોક્ટરને મળી જેઓએ મને પહેલીવાર જોઇને સ્મિત આપ્યું. તે જ સમયે મને થોડું સારું લાગ્યું.
જો કે, અહીંના ડોક્ટર્સે મને મારો ચહેરો અરીસામાં જોવાની મનાઇ કરી હતી.
શા માટે ડોક્ટર્સે આ યુવતીને પોતાનો જ ચહેરો અરીસામાં જોવાની કરી મનાઇ? જાણવા માટે આગળની સ્લાઇડ્સ પર ક્લિક કરો...
મારાં ચહેરા પર વધારે ઇજાઓ થઇ હતી, ઘા અને ઓપરેશનના કારણે ચહેરો તરડાઇ ગયો હતો. ડોક્ટર્સે મારાં પરિવારને મને ચહેરો બતાવવાની મનાઇ કરી હતી. બધાને એવું હતું કે, હું મારાં ચહેરાને જોઇને ડરી જઇશ અથવા ડિપ્રેશન આવી જશે. તેમ છતાં મેં મારી મમ્મી સામે જીદ્દ કરી કે મારે અરીસો જોવો જ છે. મેં અકસ્માત બાદ પહેલીવાર મારાં ચહેરાને અરીસામાં જોયો, હું સખત ડરી ગઇ. તેમ છતાં મેં હિંમત દાખવી અને દરરોજ મારાં ચહેરાને જોવાની આદત પાડી. ધીરે ધીરે મેં હિંમત એકઠી કરી અને આ મુસીબત સામે લડવાનો નિર્ણય કર્યો.
મને હોસ્પિટલમાંથી રજા આપવામાં આવી, ત્યારે મારી લેડી ડોક્ટરે એક સરસ લેટર આપ્યો. જેમાં તેઓએ એ વાતો લખી હતી કે, કેવી રીતે તેઓએ મારાંમાં ફાઇટિંગ સ્પિરિટ જોઇ! આ જ લેટરના કારણે મારાંમાં ઓર હિંમત આવી. આજે હું જ્યાં પણ જઉં છું આ લેટર મારી સાથે જ રાખું છું. મારી આસપાસ એવા ઘણાં લોકો છે, મારાં માતા-પિતા, મારો બોયફ્રેન્ડ અને મારાં મિત્રો જેઓએ સતત મને સમય આપ્યો, મારી સાથે હસ્યા, પાર્ટી કરી અને મારી આ લડતમાં મારો સાથ આપ્યો. એટલું જ નહીં, મારાં બોસે પણ મારી સાથે એવું જ વર્તન કર્યુ જાણે મારો અકસ્માત ક્યારેય થયો જ નથી. હોસ્પિટલમાંથી રજા મળ્યા પછીના 25માં દિવસે મેં કામના કારણે ટ્રાવેલ કર્યુ, હા તે સમયે મારી પાસે વૉકિંગ સ્ટીક હતી.
મારી લેડી ડોક્ટરે કહ્યું હતું, તારે જે કરવું છે તેનું એક લિસ્ટ તૈયાર કર. મેં હું જે કરતી હતી તે બધું જ અને આ અકસ્માત બાદ મારે જે કરવું છે તેની યાદી કરી. યાદી તૈયાર કરતી વખતે મને ભાન થયું કે, એવી એક પણ વસ્તુ નથી જે હું એક આંખથી નથી કરી શકતી. આ જ વાતે મારામાં જીવન જીવવાની ક્ષમતાને બમણી કરી દીધી.
હજુ પણ ડોક્ટર્સ મારાં શરીરમાંથી કાચના ટૂકડાં બહાર કાઢે છે, મારાં ડાબા પગમાં રૉડ છે અને ત્રણ સર્જરી બાદ મારી જમણી આંખનું વિઝન 100 ટકા પાછું નથી આવ્યું. પણ મારી લાઇફ એ તો 100 ટકા ફન લાઇફ છે.
(સત્યઘટનાઃ દિલ્હીની એક પ્રોફેશન ફોટોગ્રાફર યુવતીને નડેલા ભયંકર અકસ્માત બાદ તેણે જણાવેલા અનુભવોને આધારિત)
(કોઇ પણ સંજોગો સામે લડી લેવાની ક્ષમતા રાખો, પરિવાર અને મિત્રોએ આ પ્રકારના કોઇ પણ અનુભવમાંથી પસાર થઇ રહેલા વ્યક્તિની સતત પડખે ઉભું રહેવું જોઇએ.)
(Relationship Gujarati News) સાથે જોડાયેલા અન્ય (Lifestyle Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: girl who survived after major accident
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.